Siguldas novada pašvaldības (reģ. Nr. 90000048152)

Iepirkuma (pamatojoties uz PIL 10.panta pirmo daļu)

**„** **Ēdināšanas pakalpojuma sniegšana Siguldas novada izglītības iestādēs”**

(identifikācijas Nr. SNP 2019/06/IZŅĒMUMS)

Lēmums

Siguldā

2019. gada 24. jūlijā

1. **Identifikācijas Nr. –** SNP 2019/06/IZŅĒMUMS
2. **Datums, kad paziņojums ievietots internetā** ([www.iub.gov.lv](http://www.iub.gov.lv)) **–** 24.05.2019.

Publikācija EIS e-konkursu apakšsistēmā: <https://www.eis.gov.lv/EKEIS/Supplier/Procurement/22077> - 24.05.2019.

Iepirkuma Nolikums ievietots Siguldas novada pašvaldības tīmekļvietnē [www.sigulda.lv](http://www.sigulda.lv) – 24.05.2019.

1. **Pasūtītāja nosaukums -** Siguldas novada pašvaldība, Pils iela 16, Sigulda, Siguldas nov., LV-2150.
2. **Iepirkumu komisijas sastāvs un tās izveidošanas pamatojums:**

Iepirkuma komisijas priekšsēdētāja Inga Zālīte

Iepirkuma komisijas priekšsēdētājas vietniece Rudīte Bete

Komisijas locekļi Anita Strautmane

Līga Landsberga

Andis Ozoliņš

Signe Pavasare

Iepirkuma komisija izveidota 25.01.2018. ar Siguldas novada pašvaldības domes sēdes lēmumu “Par izmaiņām Siguldas novada pašvaldības Iepirkuma komisijas sastāvā” (protokols Nr.2, §13), veiktas izmaiņas komisijas sastāvā 22.02.2018. ar Siguldas novada pašvaldības domes sēdes lēmumu (protokols Nr. 3, §8) un 17.01.2019. ar Siguldas novada pašvaldības domes sēdes lēmumu (protokols Nr. 2, §19).

Iepirkuma dokumentu sagatavotājs/pieaicinātā persona:

Siguldas novada pašvaldības priekšsēdētaja vietniece Līga Sausiņa

Izpilddirektore Jeļena Zarandija

Iepirkuma dokumentu sagatavotāja,

Speciāliste iepirkumu jautājumos Līga Landsberga

1. **Iepirkuma priekšmets un tā īss raksturojums**:

Iepirkuma priekšmets ir ēdināšanas pakalpojuma sniegšana Siguldas novada izglītības iestādēs par maksu, kas jāveic saskaņā ar Tehniskajām specifikācijām (Nolikuma pielikums Nr.2):

5.1.Siguldas pilsētas vidusskolas Tehniskā specifikācija (Nolikuma pielikums Nr. 2.1.);

5.2. Siguldas Valsts ģimnāzijas Tehniskā specifikācija (Nolikuma pielikums Nr. 2.2.);

5.3. Siguldas 1.pamatskolas Tehniskā specifikācija (Nolikuma pielikums Nr. 2.3.)

5.4. Allažu pamatskolas Tehniskā specifikācija (Nolikuma pielikums Nr. 2.4.).

CPV kods: 55524000-9 (ēdināšanas pakalpojumi).

CPV kods: 55521200-0 (ēdienu piegādes pakalpojumi)

1. .**Pretendentu atlases kritēriji:** saimnieciski visizdevīgākaispiedāvājums.

**Iesniedzamā piedāvājuma sastāvs:**

Pretendenta nosaukums, adrese.

**7. Atlases prasības un iesniedzamie dokumenti**

**Atlases dokumenti**

|  |  |
| --- | --- |
| **Prasības** | **Atbilstības pārbaude, iesniedzamie dokumenti** |
| **Pieteikums dalībai iepirkumā** | |
| 7.1.Pretendents piesakās dalībai iepirkumā, iesniedzot pieteikumu un informāciju par sevi. | 7.1.1. Pieteikums dalībai iepirkumā, ko sagatavo atbilstoši pievienotajai formai (Nolikuma 1.pielikums).  7.1.2. Personu apvienībai vai personālsabiedrībai jāiesniedz vienošanās, ko parakstījušas visu dalībnieku pārstāvošas personas ar pārstāvības tiesībām, kurā norādīts atbildīgais apvienības dalībnieks un pārstāvis, kas pilnvarots iesniegt piedāvājumu, pārstāvēt personu apvienību vai personālsabiedrību iepirkuma procedūras ietvaros, parakstīt iepirkuma līgumu, bez tam, vienošanās jānorāda atbildības sadalījums starp apvienības dalībniekiem, norādot kādus pakalpojuma veidus, un kādā apjomā, veiks katrs no apvienības dalībniekiem vai personālsabiedrības biedriem, ja tā tiks atzīta par uzvarētāju iepirkumā. Jāiesniedz visu personu apvienības dalībnieku parakstīts apliecinājums, ka gadījumā ja personu apvienībai tiks piešķirtas līguma slēgšanas tiesības, līdz iepirkuma līguma slēgšanai, personu apvienība pēc savas izvēles izveidosies atbilstoši noteiktam juridiskam statusam vai noslēgs sabiedrības līgumu, vienojoties par apvienības dalībnieku atbildības sadalījumu.  7.1.3. Pilnvara vai cits dokuments, kas ļauj piedāvājumu parakstījušai personai uzņemties saistības Pretendenta vārdā. |
| **Atlases dokumenti** | |
| 7.2. Pretendents, personālsabiedrība un visi personālsabiedrības biedri (ja piedāvājumu iesniedz personālsabiedrība) vai visi personu apvienības dalībnieki (ja piedāvājumu iesniedz personu apvienība), Pretendenta norādītie apakšuzņēmēji un apakšuzņēmēju apakšuzņēmēji, kura sniedzamo pakalpojumu vērtība ir vismaz 10% (desmit procenti) no kopējā finanšu piedāvājuma EUR bez PVN, Pretendenta norādītās personas, uz kuru iespējām Pretendents balstās, lai apliecinātu, ka tā kvalifikācija atbilst iepirkuma prasībām ir reģistrēts, licencēts un/vai sertificēts atbilstoši attiecīgās valsts normatīvo aktu prasībām. | 7.2.1. Par reģistrācijas faktu Pasūtītāja iepirkuma komisija pārliecināsies Uzņēmumu reģistra tīmekļa vietnē [www.ur.gov.lv](http://www.ur.gov.lv)  7.2.2. Par pretendenta reģistrācija un atzīšana Pārtikas Veterinārajā Dienestā saskaņā ar Pārtikas aprites uzraudzības likumu iepirkuma komisija pārliecināsies https://registri.pvd.gov.lv/ur  7.2.3. Pretendents iesniedz apliecinājumu, ka pēc iepirkuma līguma noslēgšanas Pretendents reģistrēs konkrēto izglītības iestādi Pārtikas Veterinārajā Dienestā pārraudzības veikšanai.  7.2.4. Ārvalstī reģistrētam pretendentam, personālsabiedrībai un visiem personālsabiedrības biedriem (ja piedāvājumu iesniedz personālsabiedrība) vai visi personu apvienības dalībniekiem (ja piedāvājumu iesniedz personu apvienība), Pretendenta norādītajiem apakšuzņēmējiem un apakšuzņēmēju apakšuzņēmējiem, kuru sniedzamo pakalpojumu vērtība ir vismaz 10% (desmit procenti) no kopējā finanšu piedāvājuma EUR bez PVN, kas nav reģistrēts Uzņēmumu reģistrā un/vai Pārtikas Veterinārajā Dienestā saskaņā ar Pārtikas aprites uzraudzības likumu jāpievieno attiecīgos faktus apliecinoši dokumenti (kopijas).  7.2.5.Pretendentam un/vai saistītajām personām, kas nav reģistrētas reģistrā, jāiesniedz apliecinājums, ka gadījumā, ja tās tiks atzītas par uzvarētāju, tās pirms līguma slēgšanas reģistrēsies Pārtikas Veterinārajā Dienestā saskaņā ar Pārtikas aprites uzraudzības likumu. |
| 7.3. Pretendents var balstīties uz citu personu saimnieciskajām un finansiālajām iespējām, ja tas ir nepieciešams konkrētā iepirkuma līguma izpildei, neatkarīgi no savstarpējo attiecību tiesiskā rakstura.  Šajā gadījumā Pretendents un persona, uz kuras saimnieciskajām un finansiālajām iespējām tas balstās, ir solidāri atbildīgi par iepirkuma līguma izpildi. | 7.3.1. Pretendents pierāda Pasūtītāja Iepirkuma komisijai, ka tā rīcībā būs nepieciešamie resursi, iesniedzot šo personu apliecinājumu vai vienošanos par sadarbību konkrētā līguma izpildē.  7.3.2. Pretendenta un personas, uz kuras saimnieciskajām un finansiālajām iespējām Pretendents balstās, savstarpēji parakstīts apliecinājums vai noslēgta vienošanās, kurā norādīts, ka persona, uz kuras saimnieciskajām un finansiālajām iespējām Pretendents balstās, uzņemas solidāro atbildību par iepirkuma līguma izpildi, kā arī norādīts, kādā veidā un/vai formā šī persona ir paredzējusi izņemties solidāro atbildību par iepirkuma līguma izpildi. |
| 7.4. Pretendents var balstīties uz citu personu tehniskajām un profesionālajām iespējām, ja tas ir nepieciešams konkrētā iepirkuma līguma izpildei, neatkarīgi no savstarpējo attiecību tiesiskā rakstura.  Pretendents, lai apliecinātu profesionālo pieredzi vai Pasūtītāja prasībām atbilstoša personāla pieejamību, var balstīties uz citu personu iespējām tikai tad, ja šīs personas veiks būvdarbus vai sniegs pakalpojumus, kuru izpildei attiecīgās spējas ir nepieciešamas. | 7.4.1. Pretendents pierāda Pasūtītāja Iepirkuma komisijai, ka tā rīcībā būs nepieciešamie resursi, iesniedzot šo personu apliecinājumu vai vienošanos par nepieciešamo resursu nodošanu Pretendenta rīcībā. |
| 7.5. Pretendenta rīcībā ir visi tehniskie resursi, lai kvalitatīvi un savlaicīgi nodrošinātu Pasūtītājam nepieciešamos pakalpojumus.  Prasības uzstādāmajam aprīkojumam/iekārtām visās pakalpojuma sniegšanas vietās:  1) Ledusskapjos un saldētavās, ko paredzēts izmantot, sniedzot ēdināšanas pakalpojumus, nav ozona slāni noārdošās vielas (HCFC un HFC);  2) aprīkojums atbilst vienam vai vairākiem no turpmāk minētajiem energoefektivitātes standartiem, ja tādi pastāv: ENERGY STAR, ES enerģijas patēriņa marķējums (A klase) vai līdzvērtīgs standarts;  3) aprīkojums ir efektīvs ūdens patēriņa ziņā saskaņā ar ES marķējumu (A klase) vai līdzvērtīgu standartu. | 7.5.1. Pretendenta brīvas formas apliecinājums atbilstoši iepirkuma Nolikuma 4.5.punktā noteiktajām prasībām. |
| 7.6. Pretendentam, personālsabiedrībai vai vismaz vienam personālsabiedrības biedram (ja piedāvājumu iesniedz personālsabiedrība) vai vismaz vienam personu apvienības dalībniekam (ja piedāvājumu iesniedz personu apvienība), Pretendenta norādītai personai, uz kuru iespējām Pretendents balstās, lai apliecinātu atbilstību Nolikuma prasībām, iepriekšējo 3 (trīs) gadu laikā līdz piedāvājuma iesniegšanas termiņa beigām ir pieredze ēdināšanas pakalpojumu sniegšanā vispārējās izglītības iestādēs vai pirmsskolas izglītības iestādēs, un pakalpojumi sniegti vismaz 800 bērniem. | 7.6.1. Sniegto pakalpojumu saraksts, kurā uzskaitīti ēdināšanas pakalpojumi, norādot objekta nosaukumu, apjomu (izglītojamo skaits iestādē), pakalpojuma saņēmēju, pakalpojuma sniegšanas laiku un tā kontaktinformāciju (ja tāda ir);  7.6.2. Pretendentam ir jāiesniedz pasūtītāju pozitīvas atsauksmes vai citi dokumenti, kuros objektīvi var pārliecināties par iepirkuma nolikuma 4.6.punktā noteikto, saskaņā ar iepirkuma nolikuma pielikumu Nr.5. |
| 7.7.Pretendentam līguma izpildē jānodrošina kvalificēts personāls līguma izpildē – vismaz 1 (viens) kvalificēts pārtikas tehnologs. | 7.7.1. Kvalifikāciju apliecinošu dokumentu kopijas un pieredzes apraksts (CV).  7.7.2. Pretendenta piedāvājumā norādītā ārvalstu speciālista kvalifikācijai jāatbilst speciālista valsts normatīvo aktu prasībām;  7.7.3. Piedāvājumā iekļauj minētā speciālista pašrocīgi parakstītu apliecinājumu par dalību iepirkuma līguma izpildē, ja pretendents iepirkuma rezultātā iegūs līguma slēgšanas tiesības. Dokuments iesniedzams PDF formātā. |
| 7.8. Pretendentam līguma izpildē jānodrošina atbilstošs personāls pakalpojuma sniegšanas vietās – Siguldas novada izglītības iestādēs. Pretendentam ir jābūt nodrošinātam ar kvalificētu personālu. Ēdināšanas blokā drīkst strādāt darbinieki, kas ir apmācīti higiēnas jautājumos un bērnu tiesību aizsardzības jautājumos. | 7.8.1. Pretendentam jāiesniedz apliecinājums:  7.8.1.1. ka gadījumā, ja ar Pretendentu tiks noslēgts iepirkuma līgums, tas nodrošinās līguma izpildē ēdināšanas blokos strādās darbinieki, kas ir apmācīti atbilstoši Ministru kabineta 2015.gada 2.oktobra noteikumos Nr.545 “Pārtikas apritē nodarbināto personu apmācības kārtība pārtikas higiēnas jomā” noteiktajam;  7.8.1.2. ka uz ēdināšanas pakalpojuma nodrošināšanā iesaistīto personālu neattiecas Bērnu tiesību aizsardzības likuma 72.panta piektā daļā noteiktie ierobežojumi strādāt izglītības iestādē;  7.8.2. kādus darbiniekus tas nodrošinās, ja ar Pretendentu tiks noslēgts iepirkuma līgums, – pakalpojuma sniegšanā iesaistīto darbinieku profesiju (pavārs, pavāra palīgs, kurjers ēdiena piegādei, ēdnīcas darbinieki u.c.) saraksts katrai pakalpojuma sniegšanas vietai. |
| 7.9. Līgumslēdzējam ir tehniskās un profesionālās spējas ievērot līgumā minētos vides aspektus ar:   1. vides pārvaldības sistēmu ēdināšanas pakalpojumiem (piemēram, Eiropas Savienības Vides pārvaldības sistēma (EMAS), LV EN ISO 14001:2015 "Vides pārvaldības sistēmas. Prasības vadlīniju lietošanai (ISO 14001:2015)" vai līdzvērtīgu vides pārvaldības sistēmu);   vai   1. vides aizsardzības politiku attiecībā uz ēdināšanas pakalpojumiem un darba instrukcijām un procedūrām attiecībā uz pakalpojuma sniegšanu videi draudzīgā veidā;   vai  Iepriekšēju pieredzi, īstenojot vides aizsardzības pasākumus līdzīgos līgumos. | 7.9.1. Pretendenta brīvas formas apliecinājums, kurā viņš apliecina, ka viņam ir:  Nolikumā minētā vides pārvaldības sistēma ēdināšanas pakalpojumiem, vai vides aizsardzības politika attiecībā uz ēdināšanas pakalpojumiem un darba instrukcijām un procedūrām attiecībā uz pakalpojuma sniegšanu videi draudzīgā̄ veidā, vai arī iepriekšējā pieredze, īstenojot vides aizsardzības pasākumos līdzīgos līgumos. |
| 7.10. Pretendentam ir vai līguma slēgšanas tiesību piešķiršanas gadījumā tiks noformēta profesionālās civiltiesiskās atbildības apdrošināšanas polise par summu vismaz 100 000,00 EUR (viens simts tūkstoši euro), nodrošinot polises darbības termiņu visu līguma izpildes laiku. | 7.10.1. Profesionālās civiltiesiskās atbildības apdrošināšanas polises apliecināta kopija vai apdrošināšanas kompānijas apliecinājums, kas satur informāciju, ka ēdināšanas pakalpojumu līguma noslēgšanas gadījumā apdrošināšanas kompānija garantē Pretendenta civiltiesiskās atbildības apdrošināšanu par sniegtajiem pakalpojumiem un saražoto/izplatīto produkciju gadījumos, ja pret Pretendentu saskaņā ar civiltiesisko atbildību tiek izvirzītas pretenzijas saistībā ar kaitējumu, kas nodarīts patērētāja dzīvībai/veselībai un/vai bojājumiem, kas nodarīti patērētāja mantai. Atbildības limitam, ko zaudējumu gadījumā apdrošināšanas kompānija izmaksās Pasūtītājam visā līguma darbības laikā jābūt ne mazākam kā 100 000,00 EUR (viens simts tūkstoši euro). |
| **Tehniskais piedāvājums** | |
| 7.11. Tehniskais piedāvājums jāsagatavo saskaņā ar Tehnisko specifikāciju, tās pielikumiem (Nolikuma pielikums Nr.2) un Tehniskā piedāvājuma prasībām (Nolikuma pielikums Nr.3). | 7.11.1. Tehniskā piedāvājuma sastāvs:  7.11.1.1. Nolikuma pielikums Nr.3.1. – 15 (piecpadsmit) darba dienu ēdienkartes 4 (četrām) sezonām 1,5–2 gadus un 3-6 gadus veciem izglītojamiem;  7.11.1.2. Nolikuma pielikums Nr.3.2. – 15 (piecpadsmit) darba dienu ēdienkartes 3 (trīs) sezonām 1.–4.klašu, 5.–9. klašu un 10.–12.klašu izglītojamiem;  7.11.1.3. Nolikuma pielikums Nr.3.2. – 15 (piecpadsmit) darba dienu ēdienkartes 3 (trīs) sezonām brokastīm un launagam izglītojamo ēdināšanai skolās;  7.11.1.4. Tehnoloģiskās kartes pielikuma Nr.3.1. un pielikuma Nr.3.2. ēdienkartēs iekļautajiem ēdieniem;  7.11.1.5. Informācija par produktu ražotājiem un vai piegādātājiem, kurus Pretendents izmantos ēdināšanas pakalpojuma nodrošināšanā;  7.11.1.6. Nolikuma pielikums Nr.3.3. – informācija par produktiem, kurus Pretendents izmanto ēdināšanas pakalpojuma nodrošināšanai un kuri atbilst bioloģiskās lauksaimniecības (turpmāk – BL), nacionālās pārtikas kvalitātes shēmas (turpmāk – NPKS) vai lauksaimniecības produktu integrētās audzēšanas (LPIA) prasībām;  7.11.1.7. Nolikuma pielikums Nr.3.4. – informācija par galveno produktu grupu piegādātājiem un piegādes attālumiem;  7.11.1.8. Pretendenta rakstisks apliecinājums par piekrišanu dalībai Lauku atbalsta dienesta izsludinātajā programmā “Piens un auglis skolai” un pakalpojuma sniegšanas apraksts;  7.11.1.9. Darba organizācijas apraksts atbilstoši iepirkuma nolikuma pielikuma Nr.3 “Tehniskā piedāvājuma prasības” 1.punktam un saimnieciski visizdevīgākā piedāvājuma izvēles kritērijam 5.4.5. “Darba organizācijas apraksts”. |
| 7.12. Nepieciešamā aprīkojuma, iekārtu un inventāra nodrošināšana saskaņā ar Siguldas pilsētas vidusskolas Tehnisko specifikāciju un iepirkuma Nolikuma 4.5. un 4.5.1.punktu. | 7.12.1. Pretendenta saraksts saskaņā ar pielikumu Nr.6.1., kurā norādīts Pretendenta tehniskais aprīkojums, kas papildus Pasūtītāja nodrošinātajam uzstādāms un nepieciešams iepirkuma līguma izpildei un sekmīgai ēdināšanas pakalpojuma nodrošināšanai. |
| 7.13. Nepieciešamā aprīkojuma, iekārtu un inventāra nodrošināšana saskaņā ar Siguldas Valsts ģimnāzijas Tehnisko specifikāciju, iepirkuma Nolikuma 4.5. un 4.5.1.punktu un pielikumu Nr.9 “Siguldas Valsts ģimnāzijas virtuves tehnoloģija”. | 7.13.1. Pretendenta saraksts saskaņā ar pielikumu Nr.6.2., kurā norādīts Pretendenta tehniskais aprīkojums, kas papildus Pasūtītāja nodrošinātajam uzstādāms un nepieciešams iepirkuma līguma izpildei un sekmīgai ēdināšanas pakalpojuma nodrošināšanai. |
| 7.14. Nepieciešamā aprīkojuma, iekārtu un inventāra nodrošināšana saskaņā ar Siguldas 1.pamatskolas Tehnisko specifikāciju, iepirkuma Nolikuma 4.5. un 4.5.1.punktu un pielikumu Nr.10 “Siguldas 1.pamatskolas sējumi no būvprojekta EL,ŪK, ŪKT, LKT”. | 7.14.1. Pretendenta saraksts saskaņā ar pielikumu Nr.6.3., kurā norādīts Pretendenta tehniskais aprīkojums, kas papildus Pasūtītāja nodrošinātajam uzstādāms un nepieciešams iepirkuma līguma izpildei un sekmīgai ēdināšanas pakalpojuma nodrošināšanai. |
| 7.15. Nepieciešamā aprīkojuma, iekārtu un inventāra nodrošināšana saskaņā ar Allažu pamatskolas Tehnisko specifikāciju un iepirkuma Nolikuma 4.5. un 4.5.1.punktu. | 7.15.1. Pretendenta saraksts saskaņā ar pielikumu Nr.6.4., kurā norādīts Pretendenta tehniskais aprīkojums, kas papildus Pasūtītāja nodrošinātajam uzstādāms un nepieciešams iepirkuma līguma izpildei un sekmīgai ēdināšanas pakalpojuma nodrošināšanai. |
| 7.16. Pretendenta rīcībā (īpašumā, valdījumā vai nomā vai pamatojoties uz sadarbības līgumu) ir vismaz 1 (viena) transporta vienība, pretendenta Tehniskajā piedāvājumā noteikto preču piegādei, nodrošinot vispārējo higiēnas un ar pārtikas apriti saistīto normatīvo aktu prasību izpildi un ievērojot produktu grupām raksturīgo temperatūras režīmu ēdiena piegādei. Transportlīdzekļiem, ko paredzēts izmantot ēdināšanas pakalpojumu nodrošināšanai, jāatbilst vismaz EURO 5 vai V atgāzu emisijas standartam saskaņā ar Eiropas Parlamenta un Padomes 2007.gada 20.jūnija Regulas (EK) Nr. 715/2007 par tipa apstiprinājumu mehāniskiem transportlīdzekļiem attiecībā uz emisijām no vieglajiem pasažieru un komerciālajiem transportlīdzekļiem (Euro 5 un Euro 6) un par piekļuvi transportlīdzekļa remonta un tehniskās apkopes informācijai 1.pielikuma 1.tabulā noteiktajam “Euro 5” emisijas robežvērtībām vai saskaņā ar Ministru kabineta 2009.gada 22.decembra noteikumu Nr.1494 “Mopēdu, mehānisko transportlīdzekļu, to piekabju un sastāvdaļu atbilstības novērtēšanas noteikumi” 11.pielikuma 41.iedaļā noteiktajām “EURO V” emisiju robežvērtībām. | 7.16.1. Pretendenta rīcībā esošo transportlīdzekļu saraksts atbilstoši iepirkuma Nolikuma 4.16.punktā noteiktajām prasībām. |
| **Finanšu piedāvājums** | |
| 7.17. Finanšu piedāvājums jāsagatavo atbilstoši Nolikumam pievienotajai Finanšu piedāvājuma formām (Nolikuma pielikums Nr.4) | 7.17.1. Finanšu piedāvājums jāiesniedz atbilstoši Nolikumam pievienotajai Finanšu piedāvājuma formām (Nolikuma pielikums Nr.4);  7.17.2. Piedāvājuma cenā jāiekļauj:  7.17.2.1. produktu izmaksas;  7.17.2.2. izmaksas, kas saistītas ar produktu sagādi, uzglabāšanu un ēdiena sagatavošanu un pasniegšanu;  7.17.2.3. ēdiena piegādes izmaksas;  7.17.2.4. personāla, iekārtu un inventāra nodrošināšanas izmaksas;  7.17.2.5. telpu un tehnoloģiskā aprīkojuma noma;  7.17.2.6. komunālo pakalpojumu maksa;  7.17.2.7. visi nodokļi, nodevas un maksājumi, kas ir saistoši pretendentam;  7.17.2.8. citi izdevumi, ja tādi paredzami. |
| **Citas prasības** | |
| 7.18. Citi dokumenti | 7.18.1. Pretendents iesniedz citus ar piedāvājumu saistītus dokumentus, lai apliecinātu atbilstību Nolikumā noteiktajām prasībām. |

## 8. Piedāvājumu izvēles kritērijs:

Atbilstība iepirkuma Nolikumam (Atlases dokumenti, Finanšu un Tehniskais piedāvājums) un saimnieciski visizdevīgākaispiedāvājums.

Saimnieciski visizdevīgākā piedāvājuma izvēles kritēriji un to skaitliskās vērtības:

|  |  |  |
| --- | --- | --- |
| **Nr. pēc kārtas** | **Kritērijs** | **Maksimālais punktu skaits** |
| **5.4.1.** | **Ēdiena kvalitāte:** Komisija vērtē ēdienkartēs un tehnoloģiskās kartēs norādīto informāciju, kas attiecas uz: | **45** |
| 5.4.1.1. | **Ēdiena dažādību**, piešķirot punktus šādā apmērā:  15 (piecpadsmit) punkti, ja katrai izglītojamo grupai katras sezonas 15 (piecpadsmit) darba dienu ēdienkartē piedāvā 15 (piecpadsmit) dažāda veida brokastis, pusdienas, launagus[[1]](#footnote-1)⃰ un neatkārtojas vienas dienas ēdienkartes dažādās sezonās;  10 (desmit) punkti, ja katrai izglītojamo grupai katras sezonas 15 (piecpadsmit) darba dienu ēdienkartē piedāvā 12–14 (divpadsmit līdz četrpadsmit) dažāda veida brokastis, pusdienas un launagus un/ vai 12–14 atšķirīgas vienas dienas ēdienkartes dažādās sezonās;  5 (pieci) punkti, ja katrai izglītojamo grupai katras sezonas 15 (piecpadsmit) darba dienu ēdienkartē piedāvā 9–11 (deviņas līdz vienpadsmit) dažāda veida brokastis, pusdienas, launagus un/ vai 9–11 atšķirīgas vienas dienas ēdienkartes dažādās sezonās;  0 (nulle) punkti, ja katrai izglītojamo grupai katras sezonas 15 (piecpadsmit) darba dienu ēdienkartē piedāvā mazāk nekā 9 (deviņas) dažāda veida brokastis, pusdienas, launagus un/ vai mazāk nekā 9 atšķirīgas vienas dienas ēdienkartes dažādās sezonās. | 15 |
| 5.4.1.2. | **Tehnoloģiskām kartēm, produktu uzturvērtību, enerģētisko vērtību un atbilstību vecuma posmam,** piešķirot punktus šādā apmērā:  15 (piecpadsmit) punkti, ja visās iesniegtajās ēdienkartēs/ tehnoloģiskās kartēs norādīto produktu daudzums kvantitatīvi atbilst porcijas iznākumam;  ēdienu uzturvērtība un enerģētiskā vērtība aprēķināta atbilstoši norādītajam produktu uzturvielu sastāvam;  ēdienreižu uzturvērtība un vienas dienas uztura enerģētiskās vērtības varietāte atbilst 13.03.2012. MK noteikumiem Nr.172 „Noteikumi par uztura normām izglītības iestāžu izglītojamiem, sociālās aprūpes un sociālās rehabilitācijas institūciju klientiem un ārstniecības iestāžu pacientiem”;  porciju apjoms (gramos) un ēdiena struktūra saskaņā ar uztura speciālistu vērtējumu ir atbilstoša izglītojamo vecuma posmam.  10 (desmit) punkti, ja 2–5 (divās līdz piecās) iesniegtajās ēdienkartēs/ tehnoloģiskās kartēs norādīto produktu daudzums kvantitatīvi neatbilst porcijas iznākumam;  un/ vai ēdienu uzturvērtība un enerģētiskā vērtība nav aprēķināta atbilstoši norādītajam produktu uzturvielu sastāvam;  un/ vai ēdienreižu uzturvērtība un vienas dienas uztura enerģētiskās vērtības varietāte neatbilst 13.03.2012. MK noteikumiem Nr.172 „Noteikumi par uztura normām izglītības iestāžu izglītojamiem, sociālās aprūpes un sociālās rehabilitācijas institūciju klientiem un ārstniecības iestāžu pacientiem”;  un/ vai porciju apjoms (gramos) un ēdiena struktūra saskaņā ar uztura speciālistu vērtējumu nav atbilstoša izglītojamo vecuma posmam.  5 (pieci) punkti, ja 6–10 (sešās līdz desmit) iesniegtajās ēdienkartēs/ tehnoloģiskās kartēs norādīto produktu daudzums kvantitatīvi neatbilst porcijas iznākumam;  un/ vai ēdienu uzturvērtība un enerģētiskā vērtība nav aprēķināta atbilstoši norādītajam produktu uzturvielu sastāvam;  un/ vai ēdienreižu uzturvērtība un vienas dienas uztura enerģētiskās vērtības varietāte neatbilst 13.03.2012. MK noteikumiem Nr.172 „Noteikumi par uztura normām izglītības iestāžu izglītojamiem, sociālās aprūpes un sociālās rehabilitācijas institūciju klientiem un ārstniecības iestāžu pacientiem”;  un/ vai porciju apjoms (gramos) un ēdiena struktūra saskaņā ar uztura speciālistu vērtējumu nav atbilstoša izglītojamo vecuma posmam.  0 (nulle) punkti, ja vairāk nekā 10 (desmit) iesniegtajās ēdienkartēs/ tehnoloģiskās kartēs norādīto produktu daudzums kvantitatīvi neatbilst porcijas iznākumam;  un/ vai ēdienu uzturvērtība un enerģētiskā vērtība nav aprēķināta atbilstoši norādītajam produktu uzturvielu sastāvam;  un/ vai ēdienreižu uzturvērtība un vienas dienas uztura enerģētiskās vērtības varietāte neatbilst 13.03.2012. MK noteikumiem Nr.172 „Noteikumi par uztura normām izglītības iestāžu izglītojamiem, sociālās aprūpes un sociālās rehabilitācijas institūciju klientiem un ārstniecības iestāžu pacientiem”;  un/ vai porciju apjoms (gramos) un ēdiena struktūra saskaņā ar uztura speciālistu vērtējumu nav atbilstoša izglītojamo vecuma posmam. | 15 |
| 5.4.1.3. | **Pārtikas produktu daudzveidība un sezonalitāte**, piešķirot punktus šādā apmērā:  15 (piecpadsmit) punkti, ja visās iesniegtajās ēdienkartēs/ tehnoloģiskās kartēs norādīto ēdienu sastāvā saskaņā ar 13.03.2012. MK noteikumiem Nr.172 „Noteikumi par uztura normām izglītības iestāžu izglītojamiem, sociālās aprūpes un sociālās rehabilitācijas institūciju klientiem un ārstniecības iestāžu pacientiem” un Tehniskās specifikācijas (Pielikums Nr.1 un Nr.2) iekļauti katru dienu un katru nedēļu iekļaujamie pārtikas produkti un attiecīgajai sezonai atbilstoši produkti[[2]](#footnote-2)\*;  10 (desmit) punkti, ja 2–5 (divās līdz piecās) iesniegtajās ēdienkartēs/ tehnoloģiskās kartēs norādīto ēdienu sastāvā saskaņā ar MK noteikumiem Nr.172 un Tehniskās specifikācijas (Pielikums Nr.1 un Nr.) nav iekļauti katru dienu un katru nedēļu iekļaujamie pārtikas produkti un attiecīgajai sezonai atbilstoši produkti;  5 (pieci) punkti, ja 6–10 (sešās līdz desmit) iesniegtajās ēdienkartēs/ tehnoloģiskās kartēs norādīto ēdienu sastāvā saskaņā ar MK noteikumiem Nr.172 un Tehniskās specifikācijas (Pielikums Nr.1 un Nr.) nav iekļauti katru dienu un katru nedēļu iekļaujamie pārtikas produkti un attiecīgajai sezonai atbilstoši produkti;  0 (nulle) punkti, ja vairāk nekā 10 (desmit) iesniegtajās ēdienkartēs/ tehnoloģiskās kartēs norādīto ēdienu sastāvā saskaņā ar MK noteikumiem Nr.172 un Tehniskās specifikācijas (Pielikums Nr.1 un Nr.) nav iekļauti katru dienu un katru nedēļu iekļaujamie pārtikas produkti un attiecīgajai sezonai atbilstoši produkti. | 15 |
| **5.4.2.** | **Pakalpojuma cena** | **12** |
| 5.4.2.1. | **Cena par 1 (vienu) komplekso pusdienu porciju vienam 5.–12 klases izglītojamajam katrā sezonā (rudens, ziema, pavasaris).**  Cenu Pretendents norādīs Finanšu piedāvājuma formā (Nolikuma Pielikums Nr.4).  Maksimālais punktu skaits (4) tiek piešķirts pretendentam, kurš piedāvājis zemāko cenu. Attiecīgi pārējiem Pretendentiem punkti tiek piešķirti, ievērojot proporcionalitātes principu, punktu skaitu aprēķinot pēc formulas:  **P = Azem/Aver X 4, kur:**  **P** – Pretendenta iegūtais punktu skaits ar precizitāti līdz 2 (diviem) cipariem aiz komata,  **Azem** – zemākā piedāvātā cena,  **Aver** – vērtējamā piedāvātā cena. | 4 |
| 5.4.2.2. | **Cena par 1 (vienu) brokastu porciju vienam izglītojamajam katrā sezonā (rudens, ziema, pavasaris).**  Cenu Pretendents norādīs Finanšu piedāvājuma formā (Nolikuma Pielikums Nr.4).  Maksimālais punktu skaits (2) tiek piešķirts pretendentam, kurš piedāvājis zemāko cenu. Attiecīgi pārējiem Pretendentiem punkti tiek piešķirti, ievērojot proporcionalitātes principu, punktu skaitu aprēķinot pēc formulas:  **P = Bzem/Bver X 2, kur:**  **P** – Pretendenta iegūtais punktu skaits ar precizitāti līdz 2 (diviem) cipariem aiz komata,  **Bzem** – zemākā piedāvātā cena,  **Bver** – vērtējamā piedāvātā cena. | 2 |
| 5.4.2.3. | **Cena par 1 (vienu) launaga porciju vienam izglītojamajam katrā sezonā (rudens, ziema, pavasaris).**  Cenu Pretendents norādīs Finanšu piedāvājuma formā (Nolikuma Pielikums Nr.4).  Maksimālais punktu skaits (2) tiek piešķirts pretendentam, kurš piedāvājis zemāko cenu. Attiecīgi pārējiem Pretendentiem punkti tiek piešķirti, ievērojot proporcionalitātes principu, punktu skaitu aprēķinot pēc formulas:  **P = Czem/Cver X 2, kur:**  **P** – Pretendenta iegūtais punktu skaits ar precizitāti līdz 2 (diviem) cipariem aiz komata,  **Czem** – zemākā piedāvātā cena,  **Cver** – vērtējamā piedāvātā cena. | 2 |
| 5.4.2.4. | **Cena par vidējo** **1 (vienas) dienas ēdienkarti (brokastis, pusdienas, launags) 1 pirmsskolas izglītojamajam katrā sezonā (rudens, ziema, pavasaris, vasara).**  Cenu Pretendents norādīs Finanšu piedāvājuma formā (Nolikuma Pielikums Nr.4).  Maksimālais punktu skaits (4) tiek piešķirts pretendentam, kurš piedāvājis zemāko cenu. Attiecīgi pārējiem Pretendentiem punkti tiek piešķirti, ievērojot proporcionalitātes principu, punktu skaitu aprēķinot pēc formulas:  **P = Dzem/Dver X 4, kur:**  **P** – Pretendenta iegūtais punktu skaits ar precizitāti līdz 2 (diviem) cipariem aiz komata,  **Dzem** – zemākā piedāvātā cena,  **Dver** – vērtējamā piedāvātā cena. | 4 |
| **5.4.3.** | **Ēdienu gatavošanā izmantoto produktu kvalitāte:** tehniskajā piedāvājumā iekļautā informācija par produktiem, kurus Pretendents izmanto ēdināšanas pakalpojuma nodrošināšanai un kuri atbilst bioloģiskās lauksaimniecības (turpmāk – BL), nacionālās pārtikas kvalitātes shēmas (turpmāk – NPKS) vai lauksaimniecības produktu integrētās audzēšanas (LPIA) prasībām.  Maksimālais punktu skaits (18) tiek piešķirts Pretendentam, kas ēdināšanas pakalpojuma nodrošināšanai piedāvā visvairāk produktu, kuri atbilst BL, NPKS vai LPIA prasībām, kas noteiktas Ministru kabineta 12.08.2014. noteikumos Nr.461 „Prasības pārtikas kvalitātes shēmām, to ieviešanas, darbības, uzraudzības un kontroles kārtība”, Ministru kabineta 26.05.2009. noteikumos Nr.485 „Bioloģiskās lauksaimniecības uzraudzības un kontroles kārtība” un Ministru kabineta 15.09.2009. noteikumos Nr. 1056 „Lauksaimniecības produktu integrētās audzēšanas, uzglabāšanas un marķēšanas prasības un kontroles kārtība”, un ir iesniedzis atbilstošas formas apliecinājumu (Pielikums Nr.3.3).  Punkti tiek piešķirti par produktiem, kuri ir attiecināmi uz MK noteikumu Nr.172 „Noteikumi par uztura normām izglītības iestāžu izglītojamiem, sociālās aprūpes un sociālās rehabilitācijas institūciju klientiem un ārstniecības iestāžu pacientiem” 1.pielikuma 5. un 6. punktu un 2.pielikuma 6. un 7. punktu un tiek izmantoti ēdienu gatavošanā vismaz 3 reizes kādā no sezonām un tādējādi atbilst katru dienu vai katru nedēļu izmantojamiem produktiem.  Pārējiem Pretendentiem punkti tiek piešķirti, ievērojot proporcionalitātes principu, punktu skaitu aprēķinot pēc šādas formulas:  E = Ever/Emax x 18, kur  E – Pretendenta iegūtais punktu skaits ar precizitāti līdz 2 (diviem) cipariem aiz komata;  Ever – vērtējamā Pretendenta piedāvājumā norādīto un prasībām atbilstošo BL, NPKS vai LPIA produktu skaits;  Emax – lielākais prasībām atbilstošo BL, NPKS vai LPIA produktu skaits, kas norādīts kāda Pretendenta piedāvājumā. | **18** |
| **5.4.4.** | **Videi draudzīgs pārtikas produktu piegādes veids[[3]](#footnote-3)\*** – pārtikas produktu piegāde veikta videi draudzīgā veidā, kuras laikā tiek nodrošināts samazināts vides piesārņojums ar izplūdes gāzēm no autotransporta. Komisija vērtē Pretendenta pārtikas produktu piegādes atbilstību videi draudzīgam piegādes veidam katrā no pārtikas grupām saskaņā ar Pretendenta sniegto informāciju (Pielikums Nr.3.4), aprēķinot vidējo piegādes attālumu katrā produktu grupā:  1) piena produkti un to izstrādājumi;  2) gaļas, zivju produkti un to izstrādājumi;  3) dārzeņi, augļi un to izstrādājumi;  4) maize, miltu un pilngraudu produkti.  Pretendentam ir jānorāda produktu piegādātāji tiem šo grupu produktiem, kuri ir attiecināmi uz MK noteikumu Nr.172 „Noteikumi par uztura normām izglītības iestāžu izglītojamiem, sociālās aprūpes un sociālās rehabilitācijas institūciju klientiem un ārstniecības iestāžu pacientiem” 1. pielikuma 5. un 6. punktu un 2.pielikuma 6. un 7. punktu un tiek izmantoti ēdienu gatavošanā vismaz 3 reizes kādā no sezonām un tādējādi atbilst katru dienu vai katru nedēļu izmantojamiem produktiem.  Piegādes attālums jānorāda no produkta audzēšanas/ ražošanas vietas vai vairumtirdzniecības bāzes.  Maksimālais punktu skaits ir 10 punkti.  10 (desmit) punkti, ja vidējais attiecināmo produktu piegādes attālums atrodas līdz 30 km rādiusā no Pasūtītāja adreses;  7 (septiņi) punkti, ja vidējais attiecīgās grupas produktu piegādes attālums atrodas līdz 31–50 km rādiusā no Pasūtītāja adreses;  4 (četri) punkti, ja vidējais attiecīgās grupas produktu piegādes attālums atrodas līdz 51–70 km rādiusā no pasūtītāja adreses;  2 (divi) punkti, ja vidējais attiecīgās grupas produktu piegādes attālums atrodas līdz 71–100 km rādiusā no Pasūtītāja adreses;  0 (nulle) punktu, ja vidējais attiecīgās grupas produktu piegādes attālums atrodas vairāk nekā 100 km rādiusā no Pasūtītāja adreses un/vai  0 (nulle) punktu, ja Pretendents attiecīgās produktu grupas piegādātājus ir norādījis nepilnīgi (nav uzrādīti visi piegādātāji, kas nodrošina ēdienkartēs/ tehnoloģiskajās kartēs iekļauto produktu piegādi). | **10** |
| **5.4.5.** | **Darba organizācijas apraksts** – tehniskajā piedāvājumā ir iekļauts apraksts, kādā veidā tiks organizēta pakalpojuma sniegšana katrā pakalpojuma sniegšanas vietā atbilstoši Tehniskās specifikācijas 1. un 2. punkta prasībām un Tehniskās specifikācijas 2.1., 2.2., 2.3., un 2.4. pielikumos dotajām norādēm.  Maksimālais punktu skaits ir 15 punkti.  15 (piecpadsmit) punkti, ja aprakstītā darba organizācija ir konkrēta un strukturēta, dodot pilnīgu priekšstatu par pakalpojuma organizēšanas formu;  un pilnībā atbilst visām Tehniskās specifikācijas prasībām;  un pilnībā atbilst citām Pretendenta iesniegtā piedāvājuma sadaļām;  un nodrošina pilnvērtīgu, kvalitatīvu un efektīvu pakalpojuma sniegšanu;  un nodrošina norādītā izglītojamo skaita apkalpošanu ierobežotā laikā un atbilstoši norādītajiem veidiem.  7 (septiņi) punkti, ja aprakstītā darba organizācija nav pietiekama, lai dotu priekšstatu par pakalpojuma organizēšanas formu, un tajā ir vairākas būtiskas neskaidrības;  un/ vai aprakstītajā darba organizācijā ir vairākas būtiskas neatbilstības Tehniskās specifikācijas prasībām;  un/ vai aprakstītajā darba organizācijā ir vairākas būtiskas neatbilstības citām Pretendenta iesniegtā piedāvājuma sadaļām;  un/ vai vairākās prasībās nenodrošina pilnvērtīgu, kvalitatīvu un efektīvu pakalpojuma sniegšanu;  un/ vai pilnībā nenodrošina norādītā izglītojamo skaita apkalpošanu ierobežotā laikā un atbilstoši norādītajiem veidiem.  0 (nulle) punkti, ja darba organizācijas apraksts nav iesniegts;  un/ vai aprakstītā darba organizācija ir vispārīga, nekonkrēta un nedod pilnīgu priekšstatu par pakalpojuma organizēšanas formu;  un/ vai aprakstītā darba organizācija neatbilst Tehniskās specifikācijas prasībām;  un/ vai aprakstītā darba organizācija neatbilst citām Pretendenta iesniegtā piedāvājuma sadaļām;  un/ vai nenodrošina pilnvērtīgu, kvalitatīvu un efektīvu pakalpojuma sniegšanu;  un/ vai nenodrošina norādītā izglītojamo skaita apkalpošanu ierobežotā laikā un atbilstoši norādītajiem veidiem. | **15** |
| **Kopā:** | | **100** |

Par saimnieciski visizdevīgāko piedāvājumu tiks atzīts piedāvājums, kurš ieguvis visaugstāko punktu skaitu. Maksimālais punktu skaits ir 100 (simts) punkti.

**9.Piedāvājuma iesniegšanas vieta un termiņš:**

Siguldas novada pašvaldības Administrācijas ēkā, Zinātnes ielā 7, Siguldas pagastā,2.stāvā, 209.kabinetā, līdz 2019.gada 21.jūnija plkst.12:00.

**10.Iesniegtie pretendentu piedāvājumi, iesniegšanas datums un laiks, piedāvātā cena:**

|  |  |  |  |  |  |
| --- | --- | --- | --- | --- | --- |
| **Nr.** | **Pretendents** | **A**. Par 1 (vienu) komplekso pusdienu porciju vienam 5.–12. klases izglītojamajam skolēnam katrā sezonā (rudens, ziema, pavasaris) | **B**. Par 1 (vienu) brokastu porciju vienam izglītojamajam katrā sezonā (rudens, ziema, pavasaris**)** | **C**. Par 1 (vienu) launaga porciju vienam izglītojamajam katrā sezonā (rudens, ziema, pavasaris) | **D**. Par 1 (vienas) dienas ēdienkarti (brokastis, pusdienas un launags) vienam pirmsskolas vecuma izglītojamam katrā sezonā (rudens, ziema, pavasaris, vasara) |
| 1. SIA “Baltic Restaurants Latvija” | | **1.28** | **0.66** | **0.58** | **2.48** |

**11.Iepirkuma komisijas kopējais piedāvājumu salīdzināšanas un vērtēšanas pārskats.**

**11.1.Atlases dokumenti**

Atlases dokumentus pretendents SIA “Baltic Restaurants Latvia” ir iesniedzis saskaņā ar iepirkuma nolikuma 4.1. punktu.

**11.2.Tehniskais piedāvājums**

Dokumentus pretendents SIA “Baltic Restaurants Latvia” ir iesniedzis saskaņā ar iepirkuma nolikuma 4.2. punktu.

**11.3.Finanšu piedāvājums**

Dokumentus pretendents SIA “Baltic Restaurants Latvia” ir iesniedzis saskaņā ar konkursa nolikuma 4.3. punktu

|  |  |  |  |  |  |
| --- | --- | --- | --- | --- | --- |
| **Nr.** | **Pretendents** | **A**. Par 1 (vienu) komplekso pusdienu porciju vienam 5.–12. klases izglītojamajam skolēnam katrā sezonā (rudens, ziema, pavasaris) | **B**. Par 1 (vienu) brokastu porciju vienam izglītojamajam katrā sezonā (rudens, ziema, pavasaris**)** | **C**. Par 1 (vienu) launaga porciju vienam izglītojamajam katrā sezonā (rudens, ziema, pavasaris) | **D**. Par 1 (vienas) dienas ēdienkarti (brokastis, pusdienas un launags) vienam pirmsskolas vecuma izglītojamam katrā sezonā (rudens, ziema, pavasaris, vasara) |
| 1. SIA “Baltic Restaurants Latvija” | | **1.28** | **0.66** | **0.58** | **2.48** |

**12. Pamatojums nolikumā izvirzīto atlases prasību samērīgumam un objektivitātei**

Iepirkumā piedāvājumu iesniedzis viens pretendents. Saskaņā ar 2017.gada 28.februāra Ministru kabineta noteikumiem Nr. 107 “Iepirkuma procedūru un metu konkursu norises kārtība” 19.punktu, gadījumos, kad piedāvājumu iesniedzis tikai viens pretendents, pasūtītājs pamato, ka izvirzītās pretendentu atlases prasības ir objektīvas un samērīgas.

Pasūtītājs secina, ka ēdināšanas pakalpojumu iepirkumā iekļautās prasības ir salīdzinoši komplicētas un Pretendentiem ir jāsagatavo piedāvājums, kas ir vairākos komponentos atšķirīgs no ēdināšanas pakalpojumu piedāvājumiem citās Latvijas pašvaldību izglītības iestādēs.

Lai nodrošinātu ēdināšana pakalpojumu Siguldas novada izglītības iestādēs Pretendentiem:

1) ir jāizstrādā ēdienkartes ar atšķirīgu uzturvērtību 5 vecuma grupās: 1 - 2 gadus, 3 - 6 gadus veciem bērniem; 1. - 4. klašu, 5 - 9. klašu, 10. - 12. klašu izglītojamajiem;

2) visām vecuma grupām ir jāizstrādā ēdienkartes ar atšķirīgu ēdienu piedāvājumu 4 sezonām;

šāda prasība ēdināšanas pakalpojumu sniedzējiem iepirkumu procedūrās ir izvirzīta jau kopš 2014.gada, tādā veidā nodrošinot sezonālo augļu un dārzeņu iekļaušanu attiecīgās sezonas ēdienkartē, kā arī daudzveidīgu ēdienu pieejamību;

3) ir jāsagatavo darba organizācijas plāns dažādiem pakalpojuma sniegšanas veidiem: ēdienu piegādei 2 ēdināšanas pakalpojuma sniegšanas vietās; ēdienreižu uzklāšanai uz galda, ēdienu pasniegšanai pašapkalpošanās līnijās, kā arī izvēles pusdienu pasniegšanai;

Latvijā līdz šim izglītības iestādēs ēdināšanas pakalpojumu nodrošināšanā praktiski nav pieredzes ar pašapkalpošanās līniju organizēšanu; nosacījums par pašapkalpošanās līniju ieviešanu Siguldas Valsts ģimnāzijā un Siguldas 1.pamatskolā ir izvirzīts, ņemot vērā nepieciešamību īsā laikā apkalpot lielu skaitu skolēnu, kā arī minēto skolu ēdināšanas bloku pārbūvi, kas dod iespēju nodrošināt efektīvāku ēdināšanas pakalpojumu sniegšanu;

4) ir jāaprīko ēdināšanas pakalpojumu sniegšanas vietas ar savu inventāru un iekārtām, kādas nav pieejamas pasūtītājam;

5) no pakalpojumu sniegšanas vietām, Siguldas Valsts ģimnāzijā un Siguldas 1.pamatskolā, notiek ēdināšanas bloka pārbūve, veidojot ergonomiskāku darba vidi; daudzas no līdzšinējām iekārtām ir novecojušas un norakstāmas.

Iepirkuma komisija secināja, ka Pasūtītājam nav pamata pārtraukt iepirkuma procedūru, jo ir objektīvi pamatotas un samērīgas atlases prasības iepirkuma dokumentos, kas nepamatoti neierobežo piegādātāju konkurenci. Ņemot vērā iepriekš minēto, iepirkuma nolikumā izvirzītās atlases prasības ir objektīvas un samērīgas pret iepirkuma priekšmetu

**12.Pretendenta, kuram būtu piešķiramas līguma slēgšanas tiesības pārbaude atbilstoši Starptautisko un Latvijas Republikas nacionālo sankciju likuma 11.1 pantam**

Lai pārbaudītu, vai pretendents, kuram būtu piešķiramas līguma slēgšanas tiesības, nav izslēdzams no dalības iepirkumā Starptautisko un Latvijas Republikas nacionālo sankciju likuma 11.1panta pirmajā un otrajā daļā minēto apstākļu dēļ, Komisija rīkojas atbilstoši Starptautisko un Latvijas Republikas nacionālo sankciju likuma 11.1 pantam, veicot pārbaudi Noziedzīgi iegūtu līdzekļu legalizācijas novērtēšanas dienesta (Kontroles dienesta) tīmekļa vietnē: [*http://sankcijas.kd.gov.lv*](http://sankcijas.kd.gov.lv)

**13.Lēmuma pieņemšana**

2019.gada 22.jūlijā, pamatojoties uz iepriekš minēto, Iepirkumu komisija (I.Zālīte, R.Bete, S.Pavasare, L.Landsberga) atklāti balsojot, ar 4 balsīm „par”, „pret” – nav, „atturas” – nav, nolemj, ka ēdināšanas pakalpojumus Siguldas novada izglītības iestādēs veiks– **SIA “Baltic Restaurants Latvia**“, kuras iesniegtais piedāvājums atbilst iepirkuma Nolikuma prasībām.

**14. Saņemtie pieprasījumi izskaidrot iepirkuma nolikumu, sniegtās atbildes:** Nav

Iepirkuma komisijas priekšsēdētāja I.Zālīte

1. ⃰ Brokastu, pusdienu un launaga ēdieni tiek uzskatīti par dažādiem, ja vienas sezonas ēdienkartē neatkārtojas ēdienu komplektācija attiecīgajā ēdienreizē, ka arī, ja neatkārtojas ēdienu komplektācijas vienas dienas ēdienkartē pa sezonām. [↑](#footnote-ref-1)
2. \* Par attiecīgajai sezonai atbilstošiem produktiem uzskatāmi svaigi, Latvijā audzēti attiecīgās sezonas dārzeņi, augļi, un zaļumi, ziemā var būt svaigi, bet saldēti, Latvijā audzēti augļi un zaļumi, pamatojoties uz Zemkopības ministrijas izstrādāto vietējo augļu, ogu un dārzeņu pieejamības sarakstu http://www.zm.gov.lv/partika/statiskas-lapas/zalais-iepirkums?nid=1114 [↑](#footnote-ref-2)
3. \* Attālumu noteikšanai ieteicams izmantot Google Maps aplikāciju. Pasūtītājs ir tiesīgs pārbaudīt sniegtās informācijas patiesumu un veikt korekcijas, ja tiek konstatētas neatbilstības. [↑](#footnote-ref-3)